पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। अखिल भारतीय विद्यार्थी परिषद (अभाविप) देश में व्याप्त भ्रष्टाचार, महिला सुरक्षा, बेरोजगारी सहित अन्य मुद्दों को लेकर आगामी 1 अगस्त से देशव्यापी जनजागरण अभियान चलाएगी। इन्हीं मुद्दों को लेकर देशभर के विश्वविद्यालयों व कॉलेजों में व्यापक जनजागरण किया जाएगा।
पत्रकारों से चर्चा में परिषद के क्षेत्रीय संगठन मंत्री विष्णुदत्त शर्मा ने परिषद की आगामी रणनीतियों की जानकारी दी। उन्होंने बताया कि यह अभियान 15 अगस्त तक चलेगा। इसके बाद 20 सितंबर से 4 अक्टूबर तक परिषद देशभर में महिला सुरक्षा के मुद्दे को लेकर देशव्यापी आंदोलन छेड़ेगी। वहीं स्वामी विवेकानंद की 150 वीं जयंती पर संदेश यात्राएं निकाली जाएगी जो स्कूलों तक जाएगी। इसी के तहत 11 सितंबर को भारत जागो दौड़ का आयोजन किया जाएगा।
उधर राजभवन की अनुशंसा पर राज्य सरकार द्वारा प्रदेश के सभी विश्वविद्यालयों व कॉलेजों को प्रतिबंधित क्षेत्र घोषित कर धारा 144 लगाने के जारी पत्र को लेकर परिषद ने नाराजगी जतायी है। परिषद ने शासन के इस पत्र के खिलाफ जुलाई माह में विश्वविद्यालयों में प्रदर्शन तथा राजभवन के खिलाफ मार्च करने की बात कही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn